Document ID: 32012R0686

KOMISSION TÄYTÄNTÖÖNPANOASETUS (EU) N:o 686/2012,
annettu 26 päivänä heinäkuuta 2012,
tehoaineiden, joiden hyväksynnän voimassaolo päättyy viimeistään 31 päivänä joulukuuta 2018, arvioinnin jakamisesta jäsenvaltioiden kesken uusimismenettelyä varten
(ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 19 artiklan,
sekä katsoo seuraavaa:
(1)
Uusimismenettelyjä varten tehtävät arvioinnit, jotka koskevat tehoaineita, joiden hyväksynnän voimassaolo päättyy viimeistään 31 päivänä joulukuuta 2018, on asianmukaista jakaa jäsenvaltioiden kesken niin, että kullekin tehoaineelle nimetään esittelevä jäsenvaltio ja rinnakkaisesittelijä. Arvioinnit olisi jaettava niin, että vastuut ja työmäärä jakautuvat tasapuolisesti jäsenvaltioiden kesken.
(2)
Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Uusimismenettelyä varten liitteen ensimmäisessä sarakkeessa luetellun kunkin tehoaineen arviointi annetaan kyseisen liitteen toisessa sarakkeessa ilmoitetulle esittelevälle jäsenvaltiolle sekä kyseisen liitteen kolmannessa sarakkeessa ilmoitetulle rinnakkaisesittelijänä toimivalle jäsenvaltiolle.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 2012.

Labels: 3
1
6